[bookmark: _Hlk164858103][bookmark: _Hlk191990104]Zápisnica 
napísaná  dňa 9.7.2026 na 46. zasadnutí Obecného zastupiteľstva v P r i b e t e

Neprítomní: Mária Jakabová , Zoltán Zahorcsek

Program rokovania:
1.Otvorenie zasadnutia
[bookmark: _Hlk151215586]2.Voľba návrhovej komisie, určenie overovateľov  a zapisovateľa zápisnice
[bookmark: _Hlk151215748]3.Schválenie zriaďovacej listiny Zariadenia pre seniorov- Norbert Zsitva, starosta obce
[bookmark: _Hlk151215910][bookmark: _Hlk220162278]4.Schválenie zriaďovacej listiny Denného stacionára – Norbert Zsitva, starosta obce
[bookmark: _Hlk151216619]5.Žiadosti občanov a organizácií 
7.Rôzne
8.Interpelácie poslancov
9.Záver

K bodu č. 1) Otvorenie zasadnutia
Norbert Zsitva, starosta obce privítal poslancov a oboznámil ich s programom rokovania.  Žiadal o doplnenie bodu – Úpravu rozpočtu .
Program poslanci jednohlasne schválili.

K bodu č 2) Voľba návrhovej komisie, určenie overovateľov a zapisovateľa zápisnice
Do návrhovej komisie boli jednohlasne zvolení: Ing. Erika Korbelová, PhD.,  Levente Kocsis a Katarína Tárnoková.
Za overovateľov zápisnice boli jednohlasne zvolení: Mgr. Kristína Ádámková a Monika Hégérová
Zapisovateľkou bola Ing. Soňa Zahorcseková.

K bodu č. 3) Schválenie zriaďovacej listiny Zariadenia pre seniorov – Norbert Zsitva, starosta obce
Starosta obce predložil Zriaďovaciu listinu Zariadenia pre seniorov  v nasledovnom znení:
Zriaďovateľ:  Obec Pribeta, Hlavná 113, 946 55  Pribeta, IČO:00306649
Názov:            Zariadenie pre seniorov Pribeta
Sídlo: 		Hlavná ulica 1996/199, 946 55  Pribeta
S účinnosťou: 1.8.2026 na dobu neurčitú
Forma poskytovania služieb : sociálna služba s celoročnou pobytovou formou. 
Predmet činnosti : za podmienok ustanovených zákonom poskytujú celoročnú pobytovú sociálnu službu fyzickej osobe, ktorá dovŕšila dôchodkový vek a je odkázaná na pomoc inej fyzickej osoby – stupeň odkázanosti je najmenej III. alebo poskytovanie sociálnej služby v tomto zariadení potrebuje z iných dôvodov vopred určených a zverejnených obcou. Zariadenie pre seniorov poskytuje pomoc pri odkázanosti na pomoc inej fyzickej osoby, sociálne poradenstvo, sociálnu rehabilitáciu, ošetrovateľskú starostlivosť, ubytovanie, stravovanie, upratovanie, pranie, žehlenie a údržbu bielizne a šatstva, osobné vybavenie, zabezpečuje záujmovú činnosť a utvára podmienky na úschovu cenných vecí.
Cieľová skupina: v Zariadení pre seniorov sa poskytuje pobytová sociálna služba:
a) fyzickej osobe, ktorá dovŕšila dôchodkový vek a je odkázaná na pomoc inej fyzickej osoby a jej stupeň odkázanosti je najmenej III, alebo
b) fyzickej osobe, ktorá dovŕšila dôchodkový vek a poskytnutie sociálnej služby v tomto zariadení potrebuje z dôvodov vopred určených a zverejnených obcou.
Personál : v zariadení budú pracovať zamestnanci obce Pribeta. Personál koná vo všetkých veciach samostatne, okrem majetkových a finančných, patriacich do kompetencie zriaďovateľa. Zariadenie vedie riaditeľ zariadenia, ktorý je vedúcim zamestnancom obce Pribeta.
Kapacita : 30 klientov. 
[bookmark: _Hlk237368181]Obecné zastupiteľstvo  jednohlasne schválilo zriaďovaciu listinu Zariadenia pre seniorov v Pribete.

K bodu  č. 4) Schválenie zriaďovacej listiny Denného stacionára  -- Norbert Zsitva, starosta obce 
Starosta obce predložil zriaďovaciu listinu Denného stacionára v Pribete v nasledovnom znení:
Zriaďovateľ:		Obec Pribeta, Hlavná 113, 946 55  Pribeta, IČO:00306649
Názov:			Denný stacionár Pribeta
Sídlo:			Obchodná ulica 1997/9, 946 55  Pribeta
S účinnosťou:		1.8.2026 na dobu neurčitú
Predmet činnosti: Za podmienok ustanovených zákonom poskytuje celoročnú pobytovú sociálnu službu fyzickej osobe, ktorá je odkázaná na pomoc inej fyzickej osoby  - stupeň odkázanosti najmenej II. Denný stacionár poskytuje pomoc  pri odkázanosti na pomoc inej fyzickej osoby , sociálne poradenstvo, sociálnu rehabilitáciu, stravovanie, zabezpečuje rozvoj pracovných zručností a záujmovú činnosť.
Forma poskytovania služieb: sociálna služba sa poskytuje ambulantnou formou
Cieľová skupina: V dennom stacionári sa poskytuje pobytová sociálna služba : 
a) fyzickej osobe, ktorá je odkázaná na pomoc inej fyzickej osoby a jej stupeň odkázanosti je najmenej II.
Personál:  V stacionári sa budú pracovať zamestnanci obce Pribeta. Personál koná vo všetkých veciach samostatne, okrem majetkových a finančných, patriacich do kompetencie zriaďovateľa. Denný stacionár vedie vedúci zariadenia, ktorý je vedúcim zamestnancom obce Pribeta.
Kapacita:		13 klientov 

Obecné zastupiteľstvo  jednohlasne schválilo zriaďovaciu listinu Denného  stacionára v Pribete.


K bodu č 5.) Žiadosti občanov a organizácií 
1/ Žiadosť Márie Nagyovej , Nový rad 66, Pribeta  o predaj pozemkov  – parc č. 7288/7 o výmere 120 m2, zastavaná plocha a nádvorie, reg. C KN, 7288/20 o výmere 222 m2, zastavaná plocha a nádvorie, reg. C KN, 7288/21 o výmere 28 m2, zastavaná plocha a nádvorie, reg. C KN, 7288/22, zastavaná plocha a nádvorie o výmere 21 m2, reg. C KN,  7288/26 o výmere 9 m2, zastavaná plocha a nádvorie, reg. C KN, 7288/6 o výmere 756 m2, záhrada, reg. C KN a spoluvlastnícky podiel obce Pribeta – 2/8 na parc. č. 7288/25 o výmere 20 m2, zastavaná plocha, reg. C KN a 7288/27 o výmere 44 m2, záhrada, reg. C KN v k.ú. Pribeta podľa geometrického plánu č. 35974672-210/2024 vyhotoveného MHLGEO s.r.o., Záhradnícka 16, Komárno pre Máriu Nagyovú, Nový rad 66, Pribeta za kúpnu cenu 3 eurá/m2 ako prípad hodný osobitného zreteľa – predaj dlhodobému užívateľovi prevádzanej nehnuteľnosti obce, s ohľadom na okolnosti prípadu by prevod majetku obce priamym alebo obchodnou verejnou súťažou pôsobil kontraproduktívne. Kúpna cena 3516 eur.
Dôvod zníženia kúpnej ceny oproti znaleckému posudku: z dôvodu všeobecného verejného záujmu – vysporiadanie pozemkov pod vlastnými rodinnými domami postavenými v čase kolektivizácie na nevysporiadaných pozemkoch vymeraných na bytovú zástavbu.  
Zámer predaja bol schválení na predchádzajúcom zasadnutí OZ .

Obecné zastupiteľstvo jednohlasne schválilo predaj hore uvedenej nehnuteľnosti.

[bookmark: _Hlk237368625]2/Žiadosť Angeliky Víghovej, Kvetná 945/33, Pribeta, nájomníčky bytu č. F6  o povolenie montáže klimatického zariadenia do bytu.
Obecné zastupiteľstvo jednohlasne schválilo žiadosť podľa pokynov komisie výstavby.

3/Žiadosť Márie Šipošovej, Kvetná 965/31, Pribeta, nájomníčky bytu č. F5  o povolenie montáže klimatického zariadenia do bytu.
Obecné zastupiteľstvo jednohlasne schválilo žiadosť podľa pokynov komisie výstavby.


[bookmark: _Hlk220230187]K bodu č. 6 ) Rôzne

V tomto bode nič nebolo. 

K bodu č.7) Interpelácie poslancov
Monika Hégérová, poslankyňa OZ – informovala poslancov o možnosti mať v obci psychiatričku, ku ktorej nie sú potrebné výmenné lístky. Ďalej navrhla schváliť uznesenie , ktorým poveruje hlavného kontrolóra , aby sa venoval problematike zaburinenosti pozemku na ulici Dlhej vedľa pozemku Petra Šutovského, kontrolovať zaburinenosť na pozemku.

Norbert Zsitva, starosta obce informoval poslancov, že z dvora, kde sídli teraz všeobecná lekárka, ukradli občania broskyne zo stromu Tomáša Dikácza. Ďalej informoval poslancov , že Tibor Berky sa odsťahoval z Modranskej ulice z RD, ktorý vlastní obec, a nasťahoval s do susedstva Moniky Gulišovej na Hlavnú ulicu.

Katarína Tárnoková, poslankyňa OZ – pripomenula, že do katolíckeho cintorína by bolo dobré namontovať zábradlie pri dome smútku. Ďalej informovala, že na Cintorínskej ulici je jeden kábel čo je nad zemou, asi patrí vodohospodárom. 

K bodu č 8 ) Záver
Keďže viac bodov nebolo, starosta obce poďakoval za účasť a ukončil zasadnutie.



[bookmark: _Hlk114555571]

Uznesenia
prijaté dňa 9.7.2026 na 46. zasadnutí Obecného zastupiteľstva v P r i b e t e

U z n e s e n i e
č.    761/2026 
Obecné zastupiteľstvo  v Pribete
schvaľuje
[bookmark: _Hlk237418772]zriaďovaciu listinu Zariadenia pre seniorov Pribeta.
[bookmark: _Hlk227768410][bookmark: _Hlk233286231]
Podpísal: Norbert Zsitva, starosta obce dňa 10.7.2026


U z n e s e n i e
č. 762/2026
Obecné zastupiteľstvo v Pribete
schvaľuje
[bookmark: _Hlk237418786]zriaďovaciu listinu Denného stacionára Pribeta. 

Podpísal: Norbert Zsitva, starosta obce dňa 10.7.2026

U z n e s e n i e
č. 763/2026  
Obecné zastupiteľstvo  v Pribete
schvaľuje
predaj pozemkov – parc č. 7288/7 o výmere 120 m2, zastavaná plocha a nádvorie, reg. C KN, 7288/20 o výmere 222 m2, zastavaná plocha a nádvorie, reg. C KN, 7288/21 o výmere 28 m2, zastavaná plocha a nádvorie, reg. C KN, 7288/22, zastavaná plocha a nádvorie o výmere 21 m2, reg. C KN,  7288/26 o výmere 9 m2, zastavaná plocha a nádvorie, reg. C KN, 7288/6 o výmere 756 m2, záhrada, reg. C KN a spoluvlastnícky podiel obce Pribeta – 2/8 na parc. č. 7288/25 o výmere 20 m2, zastavaná plocha, reg. C KN a 7288/27 o výmere 44 m2, záhrada, reg. C KN v k.ú. Pribeta podľa geometrického plánu č. 35974672-210/2024 vyhotoveného MHLGEO s.r.o., Záhradnícka 16, Komárno pre Máriu Nagyovú, Nový rad 66, Pribeta za kúpnu cenu 3 eurá/m2 ako prípad hodný osobitného zreteľa – predaj dlhodobému užívateľovi prevádzanej nehnuteľnosti obce, s ohľadom na okolnosti prípadu by prevod majetku obce priamym alebo obchodnou verejnou súťažou pôsobil kontraproduktívne. Kúpna cena 3516 eur.
Dôvod zníženia kúpnej ceny oproti znaleckému posudku: z dôvodu všeobecného verejného záujmu – vysporiadanie pozemkov pod vlastnými rodinnými domami postavenými v čase kolektivizácie na nevysporiadaných pozemkoch vymeraných na bytovú zástavbu.  

Podpísal: Norbert Zsitva, starosta obce dňa 10.7.2026


U z n e s e n i e
[bookmark: _Hlk107300552]č. 764/2026
Obecné zastupiteľstvo v Pribete
schvaľuje 
žiadosť o povolenie namontovania klimatizácie pre Angeliku Víghovú, Kvetná 33, Pribeta podľa pokynov komisie výstavby. 

Podpísal: Norbert Zsitva, starosta obce dňa 10.7.2026

U z n e s e n i e
č. 765/2026
Obecné zastupiteľstvo v Pribete
schvaľuje 
žiadosť o povolenie namontovania klimatizácie pre Jána Šipoša a Máriu Šipošovú, Kvetná 31, Pribeta podľa pokynov komisie výstavby. 

Podpísal: Norbert Zsitva, starosta obce dňa 10.7.2026

U z n e s e n i e
č. 766/2026

Obecné zastupiteľstvo v Pribete
poveruje  
hlavného kontrolóra obce venovať sa problematike zaburinenosti pozemku na ulici Dlhej medzi rodinnými domami p. Petra Šutovského Dlhá ulica 259/63 a p. Anny Pécsiovej Dlhá 267/71.

Podpísal: Norbert Zsitva, starosta obce dňa 10.7.2026


Overovatelia:

Kristína Ádámková
Monika Hégérová



       


 Norbert Zsitva                                                             Ing. Soňa Zahorcseková
 starosta obce                                                                      prednostka OcÚ

Zápisnicu zapísala: Ing. Soňa Zahorcseková













[bookmark: _Hlk212982184]

